Gedig: Snoektyd(Foto: Adrian Venter) ID du Plessis (1900 – 1981) Die Kaap is weer dooddollie, Die bloudam vol blinklywe, Vanaand eet ons in Roosstraat Snoekentjies en ywe. Voor sonop span ons Lightning in En ry die heuwel af. Hy’s agtien jaar, maar kan nog deur Die Kaapse strate draf. En Doeltjie blaas die beuel Wat soos ‘n maagsiek spook Die mense van die Onder-Kaap Oenang om te koop. Die mootjies is weer volop, Die motjie skuur die pan En bak die vis so lekker Soos net ons motjies kan. Kyk hoe kom die skuite aan, Diep met hul vrag, by Roggebaai. Die booia praat weer van die dag Toe syne daar was, só gelaai. Die Kaap is weer dooddollie, Die bloudam vol blinklywe, Vanaand eet ons in Roosstraat Snoekentjies en ywe.